প্রথমবার সেমিস্টার পদ্ধতিতে উচ্চমাধ্যমিক, নিরাপত্তা ব্য়বস্থা কেমন?

কলকাতা: সোমবার থেকে শুরু উচ্চমাধ্যমিকের (Higher Secondery) প্রথম সেমিস্টারের (First Semester) পরীক্ষা (Exam)। পরীক্ষা চলবে আগামী ২২ সেপ্টেম্বর পর্যন্ত। প্রথা ভেঙে এই প্রথম এসএসসি-র (SSC) শিক্ষক নিয়োগ (ssc recruitment) পরীক্ষার ধাঁচে উচ্চমাধ্যমিকের পরীক্ষা হচ্ছে। উচ্চ মাধ্যমিক শিক্ষা সংসদ উচ্চমাধ্যমিকের দ্বিতীয় সেমেস্টারের পরীক্ষা ফেলেছে আগামী বছর ফেব্রুয়ারিতে। দুই সেমেস্টারের পরীক্ষার নম্বর যোগ করে উচ্চমাধ্যমিকে চূড়ান্ত ফল প্রকাশ করা হবে বলেই সিদ্ধান্ত হয়েছে।

আজ উচ্চ মাধ্যমিকের প্রথম সেমেস্টারের বাংলা পরীক্ষা। সকাল ১০টা থেকে ১১টা ১৫ মিনিট পর্যন্ত পরীক্ষা হবে। এই প্রথম এসএসসি ও প্রাথমিকে শিক্ষক নিয়োগ পরীক্ষার ধাঁচে ওএমআর শিটে পরীক্ষা। মোট ২১০৬ টি পরীক্ষাকেন্দ্রে ৬লক্ষ ৬০ হাজার পরীক্ষার্থী পরীক্ষা চলছে। প্রতিটি স্কুলে পরীক্ষার্থীদের সমস্ত নথিপত্র দেখে প্রবেশ কারানো হয়। প্রসঙ্গত, রবিবারই এসএসসি-র নবম-দশম শি৭ক নিয়োগ পরীক্ষা হয়েছে। সকাল ১০ টায় পরীক্ষা কেন্দ্রে পৌছনো বাধ্যতা মূলককরা হয়। ১২টা থেকে শুরু হয় পরীক্ষা। ছিক একই নিয়ম মেনে এবার সোমবার থেকে শুরু হল উচ্চমাধ্যমিকের প্রথম সেমিস্টারের পরীক্ষা।

আরও পড়ুন: এসএসসি পরীক্ষার পর কী জানালেন শিক্ষামন্ত্রী ব্রাত্য বসু?

উচ্চ মাধ্যমিকের এই প্রথম সেমেস্টারের পরীক্ষা হবে মাল্টিপল চয়েস অর্থাৎ MCQ। OMR শিট দেওয়া হবে উত্তর লেখার জন্য। ইতিমধ্যেই প্রত্যেক স্কুলে OMR শিট ভর্তি করার প্রশিক্ষণ দেওয়া হয়েছে পরীক্ষার্থীদের। নীল বা কালো বল পয়েন্ট পেনে OMR শিট ফিল করতে হবে। মোবাইল, ক্যালকুলেটর, বৈদ্যুতিন সরঞ্জাম নিয়ে পরীক্ষার হলে প্রবেশ নিষিদ্ধ করা হয়েছে। কেউ তা নিয়ে ধরা পড়লে পরীক্ষার্থীর সেই পরীক্ষা বাতিল করা হবে। সঙ্গে রাখতে হবে অ্যাডমিট কার্ড, স্বচ্ছ জলের বোতল, স্বচ্ছ পেন্সিল বক্স বা পাউচ, স্বচ্ছ ক্লিপ বোর্ড। প্রতিটি প্রশ্নপত্রেই থাকবে নিরাপত্তাজনিত কিছু ব্যবস্থা। থাকবে বিশেষ বার কোড। প্রশ্নের ছবি তুলে বাইরে পাঠানোর চেষ্টা করলে তা কিছুক্ষণের মধ্যেই ধরা পড়ে যাবে। কোথা থেকে ছবি তোলা হয়েছে এবং কে তুলেছে তাও বোঝা যাবে এই ব্যবস্থায়। ১ ঘণ্টা ১৫ মিনিটের এই সেমেস্টারের পরীক্ষায় শৌচালয়ে যাওয়ার উপর নিষেধাজ্ঞা রয়েছে। পরীক্ষা শেষ না হলে পরীক্ষার্থীদের হল থেকে বেরোতে দেওয়া হবে না বলে জানানো হয়েছে।

দেখুন খবর: